Paul Locht
Paul Locht (født 13. oktober 1929 i Aarhus, Danmark) er en dansk tidligere håndboldspiller og roer.

Locht var stregspiller i AGF, og vandt tre danske mesterskaber med klubben i 1950'erne. Han spillede desuden 37 kampe for det danske landshold, og scorede blandt andet 11 mål i en landskamp mod Tyskland, hvilket på daværende tidspunkt var scoringsrekord for landsholdet.

Locht var desuden roer på eliteniveau, og var med i den danske firer uden styrmand, der sluttede på en samlet 13. plads ved OL 1952 i Helsinki. Knud Bruun Jensen, Carl Nielsen og Harry Nielsen udgjorde resten af bådens besætning. Locht var desuden med til at vinde en EM-sølvmedalje i firer uden styrmand ved EM 1951 i Mâcon.

I sit civile liv arbejdede Locht som kontorchef og socialchef ved Aarhus Kommune, og som forretningsfører for Børnenes Kontor.

Referencer

Eksterne henvisninger 

Roere fra Danmark
Håndboldspillere fra Danmark
Håndboldspillere fra Århus Håndbold
Personer fra Aarhus
Deltagere for Danmark ved sommer-OL 1952